  Майя Бывальцева 26-тӥ куартолэзе Удмуртиысь Кун Кенешлэн 25-тӥ (азьвыл чакламтэ) сессияз элькун парламентысь ялан ужась ӧриослэсь лыдзэс тямысысь сизьымозь кулэстон сярысь пуктэт кутӥзы. Со сярысь каткылдытӥсь ёзэслэн пресс-службаез ивортэ. Оптимизаци ужрадъёс улсын кунэз лэсьтонъя но интыысь аскивалтонъя но мерлыко кышкыттэмлыкъя, Кун Кенешлэн регламентэзъя но ужез радъянъя ялан ужась ӧриос интые выль одӥг выль ӧри кылдоз – кунэз лэсьтонъя, интыысь аскивалтонъя но мерлыко кышкыттэмлыкъя. Кун Кенешлэн тӧроез Владимир Невоструев сыӵе пумкылъян коньдэтысь уксёез шыръян вылысь кутӥське шуыса пусйиз. Озьы ик со вераз, кытчы умойгес луоз шыръям коньдонэз лэзьыны. Таяз арын ини та ужрадъёс чотын вить миллион манет котыр шыръяломы шуыса лыдъямы. <…> Со коньдонэз секытэн кышномуртъёслы юрттэтлы висъяны ӵектӥсько. Соос кризисэн нюръяськон федерал амалъёсы ӧз шеде. Но та секыт вакытэ асьмеос соослы улосвыл ласянь юрттыны быгатӥськом. Нылпиосын семьяослы юрттон амалъёсын музэн вуоно анайёслы но юрттон амалъёс кутыны шонер луоз Владимир Невоструев, Удмуртиысь Кун Кенешлэн тӧроезТодэ вайытом, Удмуртиын куинь аресысен куать но ӝыны аресозь пиналъёслы дунтэк эмъюмъёс басьтозы. 26-тӥ куартолэзе Кун Кенешысь депутатъёс элькунын улӥсьёслы нимаз мерлыко юрттэт сётон сярысь катэ тупатонъёсты юнматӥзы. Кат кужымаз 10 нунал ортчыса пыроз. Тегъёс: Политика Ижкар ВладимирНевоструев Удмуртия оптимизация КунКенеш коньдон нылкышноос  